ঈশান খট্টরের সঙ্গে তাঁর দাদা শাহিদ কপূর ও বউদি মীরা কপূরের সম্পর্ক যে খুব ভাল, তা বোধহয় কারও অজানা নয়। সোশ্যাল মিডিয়া অ্যাকাউন্টে নজর রাখলেই দেখা যায় শাহিদ কপূরের সঙ্গে সেলফি পোস্ট কিংবা ক্যামেরার সামনে দাদা-বৌদির সঙ্গে ঈশানের খুনসুটিও একাধিকবার দেখা গিয়েছে। কিন্তু এবার মীরা রাজপুত কপূরের সঙ্গে ঈশানের একটি ভিডিও ভাইরাল হয়ে গিয়েছে সোশ্যাল মিডিয়ায়।

এই বিষয়ে অন্যান্য খবর

ঈশান-জাহ্নবীর কলকাতা সফর, এবেলা.ইন-এর ক্যামেরায়


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, সম্প্রতি একটি ক্লাবের অনুষ্ঠানে বউদি মীরা কপূরের সঙ্গে গিয়েছিলেন দেওর ঈশান। সেখানে চিত্রগ্রাহকদের আবদার মেনে পোজও দেন তাঁরা। কিন্তু ওই ক্লাবে ডিনার সেরে বেরনোর পরেই ফের ফোটোগ্রাফারদের আবদার মেনে বৌদির হাত ধরে পোজ দেন ঈশান। কিন্তু বিপত্তি বাধে এর পরেই।
দেখুন ভিডিও—

ভাইরাল ভিডিওতে দেখা গিয়েছে, মীরার পিঠে হাত দিয়ে পোজ দেওয়ার সময়ে আচমকা দেওর ঈশানের হাতটি সরিয়ে দেন মীরা। তার পরেই সোজা গাড়ির দিকে হাঁটা দেন শাহিদ কপূরের স্ত্রী। পরে দু’জনেই গাড়িতে উঠে রওনা দেন।
কেউ বলছেন সম্ভবত এই স্পর্শ মীরার পছন্দ হয়নি। তবে নেটিজেনদের অনেকেই বলছেন, মীরার হয়তো কোথাও যাওয়ার জন্য খুব তাড়া ছিল। তাই জন্য ঈশানের হাত সরিয়ে রওনা দেন তিনি। ইতিমধ্যে এই ভিডিওটি নিয়ে অনেকে ঠাট্টা—মস্করায় মেতেছেন। ভিডিওটি ভাইরাল হয়ে গিয়েছে সোশ্যাল মিডিয়াতেও।